**AYELET STECKBECK**

**SID**: Ayelet, te egy világi izraeli „chabad”-ban nevelkedtél, ami egy olyan életforma, amiben közösségben élnek. De, hogy történhetett, hogy egy világi „chabad”-ban, ahol valószínűleg mindenki teljesen ateista volt, te mégis már kisgyermekként hittél Istenben?

***AYELET****: Azt nem tudom hogyan, de amióta csak az eszemet tudom, mindig is tudtam, hogy Isten valóság és létezik, és személyes kapcsolatom volt Vele. Emlékszem, hogy már 4-5 éves kislányként, nem indultam el úgy óvodába, hogy előtte ne imádkoztam volna. Majd emlékszem, ahogy nőttem föl, kb. 12 éves lehettem, amikor elkezdtem imádkozni minden este a családomért.*

**SID**: Majd történt néhány tragédia az életedben. Még csecsemő voltál, amikor édesanyád meghalt, majd bátyád az Izráeli hadsereg katonájaként vesztette életét, majd te is bekerültél az izraeli seregbe sorköteles katonaként. Ekkor úgy tűnt, mintha minden kezdene körülötted összeomlani. Beszélj erről egy kicsit.

***AYELET****: A családban mindig volt egy olyan fegyelem, hogy bármi is van, lépj túl rajta és menj tovább. Nagyon sok minden történt a családban, de gyermekként minden érzelmemet vissza kellett fognom és elnyomnom magamban. Ahogy bekerültem a hadseregbe, az összes lenyomott érzelmem a felszínre tört, és ekkor mély depresszióba kerültem öngyilkossági gondolatokkal. Semmi reménységem nem volt. Még mindig hittem Istenben, de nagyon nagyon távolinak éreztem Őt.*

**SID**: Úgy gondolom, hogy nagyon sok más izraeli ember szenved ugyanattól, amitől te is szenvedtél, hiszen mindennaposak a terrorista fenyegetések, öngyilkos merénylők. Ha felülsz egy buszra, nem tudod mi fog történni, ha elmész egy esküvőre, nem tudod mi vár rád. Biztos, hogy kemény lehet ma Izraelben élni egy fiatalnak.

***AYELET****: Igen, sokszor az, és minden ember másképp dolgozza fel ezeket. Újra és újra látunk embereket, akik érzelmileg összeomlanak.*

**SID**: És veled is épp ez történt?

***AYELET:*** *Pontosan!*

**SID:** DE! Ezt valami megváltoztatta! Meglepetés! Egy titkos vendég beszélt hozzád! Mi történt?

***AYELET:*** *Miután elvégeztem sorköteles szolgálatom a katonaságnál, még mindig jöttek öngyilkossági gondolatok, majd egy nap, amikor Jeruzsálemben meglátogattam egy barátnőmet, leültem kint a lépcsőre, és nem akartam mást, csak eltűnni a föld színéről. Meg akartam halni. Majd hirtelen megjelent előttem egy látomás, hogy mi történne velem, ha megölném magam. Megláttam Istent a trónon ülni, és láttam a saját lelkem, ahogy a trónja elé került, miután megöltem magam.*

**SID**: Tehát HA megölted volna magad, akkor a lelked kiszállt volna belőled és épp ezt láttad?

***AYELET****: Igen. És ahogy Isten látta a lelkem, elkezdett sírni és könnyeket hullatni. Azt kérdezte: „Miért? Hát nem tudtad, hogy én tudok neked segíteni? Nem tudtad, hogy én AKAROK segíteni neked?” - és láttam, ahogy sír. Majd eltűnt ez a kép, és ott találtam magam újra a lépcsőn, ahol sírtam. Ez az átélés megváltoztatta az életem. Felfedeztem, hogy az az Isten, akiben gyermekként mertem hinni, abban a rendkívülien ateista atmoszférában, nagyon is valós! Azt is fölfedeztem, hogy szeret engem, és törődik velem, fontos vagyok Neki. Azt is felismertem, ha meghaltam volna öngyilkosságom következtében, nem tudott volna magához fogadni, mivel mindnyájan, amikor meghalunk, megállunk trónja előtt! És rájöttem, hogy azért sírt, mert nem tudott volna magához fogadni akkor, ha megöltem volna magam. Aznap elhatároztam, hogy élni fogok, és kiderítem, hogy ki is valójában ez az Isten, és lányaként mi az én szerepem.*

**SID**: Nos, azt tudni kell, ha Izraelben egy zsidó ember meghoz egy ilyen döntést, igazából csak egyetlen opció marad számukra, amit ismernek, ez pedig a tradicionális, vagy ortodox judaizmus. Nos, te a világiból, öngyilkossági hajlamosból az ortodox judaizmusig kerültél. Elmentél egy nőknek kijelölt ortodox Yeshiva iskolába, magasabb végzettséget szerezni. Milyen volt ez?

***AYALET****: Nagyon nagyon eltérő volt mindattól, amit azelőtt megszoktam, elkezdtem másképp öltözködni. Hosszú szoknyában jártam, megtartottam a Kósert, a Shabbatot, minden nagyon más volt. Azért mentem a Yeshiva iskolába, hogy tanuljak.*

**SID**: Majd életedben először hallottál a Messiásról ott az ortodox Yeshivában. Beszélj erről.

***AYELET****: Tudod, sokszor hallottuk azt a szót, hogy Messiás, de soha nem értettük, legalábbis én, soha nem értettem világi zsidóként, hogy mit is jelentett. Ott, a Yeshivában tanított egy rabbi, aki tartott egy olyan kurzust, melyet úgy nevezett: A Messiás és a Végidők. Arról tanított, hogy milyen lesz majd a Messiás, mikor megjelenik, és mi lesz a szerepe, milyen feladatot fog betölteni. Isten ténylegesen használta ezt, és kijelentést adott nekem arról, hogy Isten terve a világ megváltása. Én nagyon komolyan vettem ezt, és azt mondtam: „Istenem, ha ez az, amit tenni akarsz, imádkozni fogok azért, hogy ez meg is történjen! Van egy olyan héber dalunk (héberül énekel) ami azt jelenti: „Üdvözlünk, üdvözlünk Messiásunk, Királyunk!” - és én minden nap énekeltem ezt a dalt, és órákig kiáltottam, hogy jöjjön el a Messiás.*

**SID**: Egy olyan rabbival is találkoztál, aki azt tanította, hogy a testünk olyan, mint egy templom a Messiás számára, hogy abban éljen. Mit váltott ez ki belőled?

***AYELET:*** *Tanított egy Igét a Szentírásból egy kissé más fordításban, mely azt mondja: „Építs nekem egy templomot, amelyben lakhatok” Az angol fordítás szerint: amiben veletek lakhatok. De a héber kifejezése ennek: „betocham” A „betocha” azt jelenti „valamiben benne”. Azt mondta Isten bennünk, a bensőnkben akar lakozni! Ugyanúgy lakozhat egy nemzetben, de ugyanúgy egy emberben is. A rabbi azt mondta: Isten mindnyájunkban egyenként benne akar élni! Én ezt is teljesen komolyan vettem és azt mondtam: „Istenem, ha te bennem akarsz élni, akkor én szívesen fogadlak és kérlek, jöjj, és élj bennem!”*

**SID**: Minden egyes nap imádkoztál azért, hogy eljöjjön a Messiás?

***AYELET****: Igen, nagyjából minden nap!*

**SID**: Ayelet, Isten ténylegesen meg is válaszolta az imád! Egy nap sétáltál az úton és valami eltalált?

***AYELET:*** *Jeruzsálem utcáján sétáltam, nem sokkal azután, hogy imádkoztam, hogy Isten költözzön a szívembe és éljen a bensőmben. Éreztem, ahogy egy tűzgömb eltalált és belém jött a hátamon keresztül és ugyanabban a momentumban hallottam egy hangot, mely azt mondta: „Mostmár benned vagyok, és minden rendben lesz!”*

**SID**: Nekem nagyon tetszik ez a kifejezés: „Minden rendben lesz!” Mit gondoltál te erről?

***AYELET:*** *Nem tudtam pontosan, hogy mit is gondoljak erről, azonban volt egy barátnőm, aki hitt Yeshuában, de soha addig nem mondta el. Ahogy elmeséltem neki, hogy mi történt, azt mondta: „Ez teljesen rendben van. A Szent Szellem az, aki benned akar élni!”*

**SID**: Majd egyszer csak, hirtelen a semmiből elkezdtél természetfölötti nyelveken beszélni, olyan nyelveken, melyet az elméd nem értett, melyet soha nem tanultál, hisz ez természetfölötti nyelveken szólás. Ez hogy történt?

***AYELET****: Amikor először megtörtént, buszon ültem, ami nagyon muris volt. Azért imádkoztam, hogy „Istenem, kérlek, nem csinálhatnánk ezt csendesebben…?”*

**SID**: Értetted, hogy mit imádkoztál?

***AYELET****: Nem.*

**SID**: Tudtad, hogy Istentől van?

***AYELET****: Igen, mert nagy békesség töltött be.*

**SID**: Ezután elkezdtél látomásokat látni. Beszélj erről.

***AYELET****: Nagyon sok látomást kaptam, különösen a Messiásról. Az arcát azonban soha nem láttam, mindig takarta a tálit – ami az imaköpeny.*

**SID**: Lehet, ez néhány ember számára idegennek hangzik, de mit várnánk a zsidók királyától, hogy viseljen? Mi mást, ha nem egy zsidó imakendőt?

***AYELET:*** *Majd láttam olyan látomásokat is, melyek a Szentírásból voltak. Például láttam egy hatalmas férfit, akinek lábai Jeruzsálem fölött voltak. Egyik lába az olajfák hegye fölött, másik pedig Sion fölött. Egészen addig nem tudtam, hogy van ilyen Ige a Bibliában, amíg nem láttam ezt látomásban.*

**SID**: Ő egészen addig nem tudta, hogy ez benne van a Bibliában, pedig a Zakariás 14:4-ben benne van! Ő pedig látomásban látta ezt. Mi történt ezek után?

***AYELET****: Nos, sok minden történt menet közben, majd egy évvel később, ugyanaz a barátnőm, aki azt mondta, hogy a Szent Szellem volt, aki belém költözött, meghívott egy imaházba, ahol Ruth Heflin szolgált Jeruzsálemben. Azt mondta: ők keresztények, de nekik is ugyanaz a Szent Szellem van meg, mint neked zsidóként! Én nyitott voltam és el is mentem. Nagyon tetszett, mivel mindnyájan szóltak nyelveken, így végre én is szólhattam hangosan nyelveken. Dicsőítettek és imádkoztak, és emlékszem, hogy Isten jelenléte nagyon erőteljes volt. Akárhányszor mentem oda, olyan érzés volt, mintha súlyokat vettek volna le a vállamról.*

**SID**: A Yeshivában, vagy a zsinagógában érezted Istennek ugyanezt a jelenlétét?

***AYELET:*** *Ennyire erőteljesen soha. Néha éreztem Isten jelenlétét az ünnepek idején, de olyan erősen, mint ott, soha.*

**SID**: Hát, hogy lehet, hogy ezek a keresztények rendelkeznek a Szent Szellemnek ekkora jelenlétével, de a zsidó helyeken épp, hogy érezhető, és ott is csak az ünnepeken? Hogy lehet ez?

***AYELET:*** *Nem tudtam. Kissé irigységet, sőt felháborodást is éreztem belül. Azt mondtam: „Istenem, hogy lehet, hogy nekik ez megvan, nekünk meg nincs? Mi folyik itt?” De folyamatosan jártam közéjük egész nyáron 1996-ban, heti három – négy alkalommal is, és imádkoztam velük.*

**SID**: Majd volt egy prófécia Istentől, és szerettél volna másolatot a felvételről. Mi történt?

***AYELET****: Rosh Hashanah – a zsidó újév előtt történt, hogy valaki prófétált a következő évre vonatkozóan, és szerettem volna a kazettát, amin felvételen megvan a prófécia. El is hoztam a kazettát, de úton a Yeshiva kollégium felé eszembe jutott, hogy mi lesz, ha megtalálja a rabbi a kazettát, melyen a Jézus neve áll…?*

**SID**: Akkor aztán lettél volna nagy bajban!

***AYELET****: Szóval, elvittem a kazettát a kollégiumba, és amikor már senki nem volt ott, betettem a kazettás magnóba, és megpróbáltam letörölni róla minden szót, melyen az állt: Jézus.*

**SID**: Tehát, meg akartad őrizni a jövőre szóló próféciát, azonban ki akartad törölni a Jézus nevét, nehogy bajba kerülj amiatt a zsidó ortodox Yeshivában. Ez érthető…

***AYELET****: Igen. Úgy gondoltam, ez könnyű lesz, de miután már ötször is próbáltam Jézus nevét kitörölni és nem sikerült, a Szent Szellem elkezdett meggyőzni, hogy nem is fog. Ekkor összezavarodtam. Nem értettem az okát, de éreztem, hogy bűnbánatra kell jutnom.*

**SID**: Elmondtad valakinek, hogy megpróbáltad kitörölni Jézus nevét, de lehetetlen volt?

***AYELET****: Ismét elmentem ahhoz a barátnőmhöz, aki elvitt az imaházba, és azt mondtam neki: „El kell magyaráznod nekem, hogy mi történik most!” Hogy lehet az, hogy azok a keresztények, akik Jézusban hisznek, nagyobb erőt tapasztalnak, mint mi? És hogy lehet, hogy nem bírom kitörölni Jézus nevét? Miért érdekelné annyira ez Istent? Ekkor odahozta nekem héber nyelven az Újszövetséget. Egyenesen a szemembe nézett és azt mondta: „Én hiszem, hogy Jézus maga a Messiás!” Ekkor úgy éreztem, mintha valaki megfogná az agyam és ezerszer körbe pörgetné…*

**SID**: Neked fogalmad sem volt arról, hogy Ő Jézusban hívő volt, ugye?

***AYELET****: Nem tudtam. Sőt, addig soha egyetlen zsidóról sem hallottam, aki hitt volna Jézusban. Teljesen összezavarodtam és azt kérdeztem: „Hogy lehet, hogy én itt vagyok, naponta azért imádkozom, hogy jöjjön el a Messiás, és most azt akarod mondani, hogy Ő MÁR eljött? Ezt nem bírtam feldolgozni.*

**SID**: Elolvastad az Újszövetséget?

***AYELET:*** *Igen, megismétlődött, ami azelőtt, titokban bevittem a kollégiumba az Újszövetséget, és amikor már mindenki elment, elkezdtem olvasni, és akkor teljesen elképedtem. Olyan sok kérdésem volt, amit a legtöbb rabbi nem tudott megválaszolni, sőt, nem is tudtak velem mit kezdeni a kérdéseim miatt. Azonban Yeshua minden egyes kérdésemre választ adott.*

**SID**: Szóval, olvastad az Újszövetséget, és abból, amit elmondtál azt érzem, hogy beleszerettél ebbe a Yeshuába! Mi történt ezután?

***AYELET****: Az alábbi történt. Épp a Yom Kippur ünnep következett, amikor hajadonként részt kellet vennem a Mikveh-n. Ez egy zsidó rituálé, ami egy vízbe történő bemerítkezés a megtisztuláshoz. Elmentem, és ahogy a vízbe értem, a szám magától megnyílt és azt mondtam ki, hogy bemerítkezem most az Atyának, a Fiúnak és a Szent Szellemnek nevében!*

**SID**: Más is hallotta?

***AYELET****: Nem!*

**SID**: Szóval, furcsaságok történtek veled. Tervezted, hogy ezeket a szavakat ki fogod majd mondani?

***AYELET****: Egyáltalán nem!*

**SID**: Olyan megtapasztalás lehetett, mint amikor a természetfölötti nyelveket megkaptad, csak ezúttal héberül jött ki a szádon!

***AYELET:*** *Pontosan!*

**SID**: Majd ismét meghívtak az imaházba. Mi történt ott?

***AYELET****: Yom Kippur ünnepén volt egy ima-összejövetel ott, és az ima alatt megláttam Yeshuát! Megállt előttem, kitárta felém karjait és azt mondta: „Üdvözöllek!” Senki nem mondatta el velem a megtérők imáját, bár évekkel később hallottam, ahogy valaki imádkozta és akkor én is elmondtam, biztos ami biztos, de számomra az volt az a pillanat, amikor elfogadtam ölelését.*

**SID**: Ha felidézed újra azt a pillanatot, milyen volt?

***AYELET****: Nagyon új érzés volt, még mindig összezavart egy kicsit, de kétségtelenül csodálatos volt!*

**SID**: Ha megkérhetnélek, hogy mondj valamit egy olyan zsidó származású embernek, akit most lenyűgözött a bizonyságod, hogy miért kellene neki is úgy tekintenie Jézusra, mint a Messiásra, mi lenne, amit mondanál?

***AYELET****: A Szentírásban, a Jeremiás 29:13 azt mondja: „Aki teljes szívéből keres engem, meg is talál!” Tudom, hogy nekem is ez volt a szívem vágya. Meg akartam találni Istent! Meg akartam ismerni az igazságot, azt, hogy kicsoda Ő valójában, és Ő meghallotta ezt a kiáltást. Ha te Isten igazságát keresed, Isten meg is mutatja neked! Amikor én elkezdtem olvasni az Ószövetséget, ott az Ige beszél a Messiásról, és nincs más, aki be tudná teljesíteni…*

**SID**: Nincs más! Ézsaiás 53 – nincs más! Megismered az igazságot, és az igazság szabaddá tesz! És ennek az igazságnak van egy neve is: Yeshua! Ő a Király! Nincs két Messiás – egy a zsidóknak, egy a nem zsidóknak. Egy a Messiás, egy az Isten, akiben mi hiszünk!

**CHARLES NDIFON**

**SID**: Charles, valami történt veled 1987-ben. El kell mondanom, hogy nektek, akik Nigériából származtok, csodálatos gyermeki hitetek van! Igazából ez az egyik elvárása tőlünk a Messiásnak, hisz azt mondta, ha nem leszünk olyanok, mint a gyermekek, nem léphetünk be Isten Királyságába! De valami rendkívülien szokatlan dolog történt veled 1987-ben. Meséld el nekünk!

***CHARLES****: Nagyon éhes voltam szellemben! Épp gépészmérnöknek tanultam, amikor nagyon kíváncsivá váltam. Mindig is a valósat akartam, nem akartam semmi olyat, ami nem valós. Olvastam a János 14:23-ban (az angol szerint), amikor az Úr azt mondja: „Ha valaki szeret engem, Atyám, és én eljövünk és megmutatjuk magunkat neki!” Ahogy ezt elolvastam, azt mondtam: „Jézus, én szeretlek téged! Mutasd meg magad nekem!” Egy teljes héten keresztül tanulmányoztam Isten Beszédét és újra és újra elolvastam az Evangéliumokat, és elképesztő volt felfedezni azt, hogy Jézus él! 4 látomásom is volt, amik teljesen megváltoztatták az életem.*

**SID**: Na de, mit értesz azalatt, hogy felfedezted azt, hogy Ő él. Hogy lehetsz újjászületett keresztény úgy, hogy azt mondod, hirtelen felfedeztem azt, hogy Jézus él. Hogy értsem ezt?

***CHARLES****: A következő történt: egy dolog olvasni egy személyről, és egy teljesen más dolog találkozni vele! Én nem nyugodtam addig, amíg személyesen nem találkozom Jézussal. Tudod, Pál is azt mondta, több évvel azután, hogy Jézus feltámadt a halálból, hogy megjelent neki. Az 1Kor.15-:8-ban azt mondja, hogy nekem –méltatlannak- is megjelent. Ezt úgy írja, mintha egy lehetetlen dolog lenne, vele mégis megtörtént. Én ugyanezt tudom elmondani magamról, hogy Jézus megjelent nekem! Úgy imádkoztam: „Jézus, ha te valóságosan létezel, tedd magad valóssá számomra!”*

**SID**: Engedj meg egy kérdést: ténylegesen elvártad Tőle, hogy megjelenik?

***CHARLES:*** *Igen!*

**SID**: Rendben!

***CHARLES****: Semmi kétségem nem volt afelől, hogy meg fog jelenni, mivel azt ígérte, hogy soha nem töri meg ígéretét, és ezt Ő maga ígérte meg! Szava, Igéje pedig igaz! Szóval, ami történt, hogy ott voltunk egy szolgálati központban, csarnokban, ahol küldetést kaptunk arra, hogy kimenjünk a világra, és hirdessük az Evangéliumot. Én nagyon – nagyon éhes voltam jelenlétére! A János 14:12-ben Jézus azt mondta: „Ha bárki hisz bennem, megteszi mindazt, amit én” majd a 23-as versben, hogy „Aki engem szeret, annak Atyám és én megmutatjuk magunkat!” Az alábbi történt. Ott voltunk a csarnokban és kézrátétellel imádkoztak értünk, hogy megkapjuk missziós kiküldetésünket a világba. Egy teljesen szokásos nap volt, délután 3 óra, nem volt bennem semmi különös elvárás, hogy ez lesz az a nap, hiszen egy normális, átlagos napnak tűnt. Voltak ott diákok többen is. Tehát, rám tette a kezét az, aki imádkozott értem, majd tovább ment a következő emberhez. Abban a pillanatban Jézus megjelent előttem olyan valóságosan, mint ahogy te most itt ülsz előttem. Nem aludtam, nem álmodtam! Elképesztő, hogy meg tud jelenni számodra úgy, hogy senki más nem látja Őt, csak te! Csodálatos, ahogy Pál is beszélt arról, hogy neki is megjelent így, sőt! A nézőink közül is lehet, hogy csupán a műsor nézése közben is megjelenik nekik Jézus! Megmutatja magát, megmutatja, hogy Ő él! Az Apcsel 1:3-ban olvashatjuk, hogy „Jézus sok jel által megmutatta, hogy Ő él!” Szenvedései után megmutatta magát! Tehát, nekem is épp úgy mutatta meg magát, azt, hogy Ő él, mint ahogy te ott ülsz! Az első gondolatom, ami felmerült az volt, hogy biztosan meghaltam. Annyira tisztátalannak éreztem magam! Azt mondtam: „Uram, mi folyik itt, mi történik most?” Azt mondtam: „Uram, ha bármit vétettem ellened, kérlek, bocsáss meg nekem!” Újra és újra bűnbánatra indultam. Erőteljes jelenléte szinte már elviselhetetlen volt számomra. Elképesztően csodás volt. Amit azonban fölfedeztem, az, hogy bár teljesen átlátott rajtam, mégsem vádolt, vagy kárhoztatott. Szemei tele voltak szeretettel!*

**SID**: Aminek szemtanúja voltál, azt a Biblia úgy fejezi ki: „tökéletes szeretet”. Tiszta és feltétel nélküli szeretet.

***CHARLES****: Pontosan! Valaki úgy nevezi ezt: „folyékony szeretet” – szinte tapintható, érezhető. Pontosan ez történt velem! Ő soha nem vádolt engem, csak rám nézett és annyit mondott: „Hirdesd a Jó Hírt, az Evangéliumot! Ahogy ott voltam a múltban is azokkal az emberekkel, úgy leszek veled is! Ha az emberek hinni fognak abban az üzenetben, melyet mondasz nekik, semmilyen betegség nem lesz képes neked ellenállni!*

**SID**: Mondd el milyen volt, mikor belenéztél szemeibe!

***CHARLES****: Elképesztően csodás volt, amit láttam, hiszen Ő abszolút nem vádol, nem kárhoztat senkit! Nagyon megdöbbentem azon, ami történt, amikor rám nézett. Amikor azt mondta nekem: „Hirdesd az Evangéliumot, ne vitatkozz azzal, csak hirdesd ki azt a Jó Hírt, amit én elvégeztem! Ahogy a múltban ott voltam azokkal az emberekkel, úgy leszek itt veled is!” Ha az emberek elhiszik majd szavaidat, melyet Én mondok majd rajtad keresztül, semmi nem lesz képes neked ellenállni! Majd újra mondta: „Prédikáld az Evangéliumot!”*

**SID**: Amikor Ő úgymond „beléd lépett” – mi is történt?

***CHARLES****: Ez volt a következő, ami történt. A következő gondolatok cikáztak az agyamban: „én most vagy a Mennyben vagyok, vagy meghaltam”. A körülöttem lévő dolgok közül minden elhalványult, egyetlen embert sem láttam magam körül, sem a termet, ahol voltam, semmi és senki mást nem láttam, csak Jézust! Egy óriási dicsőség vette Őt körül. Minden más elhalványult jelenlétében. Majd tett valami olyat, ami nagyon szokatlan volt. Egyenesen belém lépett. Úgy éreztem, mintha halott lennék. A teremben összeestem és órákon át ott voltam a földön. Nekem fogalmam sem volt arról, hogy ott vagyok. Láttam, hogy saját könnyeimtől maszatos lettem. Amit éreztem, olyan volt, mintha a testem mindjárt fölrobbanna. Mint amikor valami túlfő a mikróban, és felrobban. Leginkább így tudnám jellemezni az érzést. Azt gondoltam: „most meghalok, meghalok!” Majd az Úr békessége leszállt rám, ahogy ott feküdtem a földön. Ez az átélés megváltoztatott. Ahogy fölkeltem onnan, tudtam, hogy az a Jézus, akit én hirdetek, nem halott! Sőt, nagyon is él! Röviddel azután elkezdtem a szolgálatot és jelentős változást tapasztaltam. Volt bennem bátorság és tisztán érthető volt, amit mondtam. Mivel tudtam, hogy az, akit én hirdetek, igenis él és csodákat cselekszik!*

**SID**: Amikor sokszor az ismeret beszédében működsz, egyszerűen csak tudsz dolgokat. Természetfölötti ismeretet kapsz emberekről. Szeretném megtudni mi történt, amikor ezután elmentél egy kórházban a halálos betegek osztályára. A halálos betegekhez! Ez az utolsó állomásuk, mielőtt meghalnak! Mi történt?

***CHARLES****: Érdekes volt, hiszen rendszeresen, minden vasárnap az összejövetel után elmentünk, tehát jártunk oda és szolgáltunk az emberek felé. Ezúttal azonban, ahogy besétáltam oda, ami a férfiak számára fenntartott orvosi osztály a haldokló betegeknek. Nigériában, általában egy hosszú szobában, tehát egy helységben, 20 beteg feküdt. 10 egyik oldalon is és a másikon is, középen pedig a nővérpult, ahol meg kell állni, megmondani a beteg nevét, akihez látogatóba jöttél. Tudták, hogy mi a szolgálati központból jöttünk, így érdekes volt, ami történt. Besétáltam, és megálltam középen. Volt ott egy fiatalember, aki haldoklott, nem sok ideje volt már hátra. Én azt mondtam: „Jó Hírrel jöttem Istentől, és hozzád küldött engem az Úr. Szeretnél ma gyógyultan hazamenni?” Pontosan ez az az üzenet, amire eddig vártak az ilyen emberek! Ez a világ szenved, és akarják azt a Jó Hírt, amit Jézus tett. A következő érdekes dolog történt: amikor beszéltem vele, azt mondtam: „Istentől jöttem Jó Hírrel. Beszéltem neki az Úrról, majd három perccel később azt kérdeztem: „Szeretnél meggyógyulni?” Azt mondta: „Igen”. Egy egyszerű imát mondtunk el, amiben életet fogadott be, Jézust. Majd megragadtam a kezét és azt mondtam: „Állj föl és járj!” Azonnali módon meggyógyult és felállt. Minden egyes betegség elhagyta őt. Ahogy ő felállt, erre már mindenki felfigyelt. Ez mindent megváltoztatott ott azon a helyen. Az alábbi történt: ez a fiatalember elkezdett kiáltozni, majd a következő, majd az összes többi beteg is azt mondta: nekem is segíts, rajtam is segíts! Odafordultam a következőhöz is, megkérdeztem meg akar –e ő is gyógyulni, azt felelte igen. Megragadtam kezét és azt mondtam: „A Jézus nevében kelj föl és járj!” Abban a pillanatban, hogy megérintettem, élet jött a testébe, és abban a pillanatban meggyógyult. Minden egyes beteg ott azon a helyen, azonnali módon meggyógyult.*

**SID**: Hányan gyógyultak meg?

***CHARLES****: Mind a 20-an! Méghozzá fél óránál is kevesebb időn belül!*

**SID**: Hallottátok ezt? Ez a halálos betegek osztálya, ahol mindenki, 20 ember azonnal meggyógyult! Mongóliában mi történt?

***CHARLES****: Elképesztő volt! Először is tartottunk egy evangelizációs kampány-sorozatot a stadionban, amikor tartottunk egy kis szünetet, ugyanis azt a lehetőséget kaptuk, hogy elmenjünk abba a fegyházba, ahol a bűnözőket a legnagyobb biztonsági szolgálattal őrzik ott Mongóliában. Figyelmeztettek bennünket, hogy ott tartják a legkeményebb bűnözőket, és a börtönön belül is veszélyes gengszter bandák vannak. Kissé „alulöltözötten” mentünk be, és úgy tettünk, mintha csak próbálnánk elvegyülni közöttük. Rögtön odajöttek és kérdezgették tőlünk, hogy kik vagyunk, mit akarunk ott. Azt mondtam, a főnökkel akarok beszélni, majd azt mondtam: Hozzanak ide öt beteg embert, és ha Jézus nem gyógyítja meg őket, akkor ne hallgassanak ránk! Nyugodtan hívhatnak akkor bennünket hamis prófétáknak, és folytathatják a dolgaikat. Ha Isten nem gyógyítja meg a betegeket, hamis próféták vagyunk. És tudod milyenek a bűnözők, kicsit őrültek. Szóval, odahozták a legbetegebbet, természetesen a legrosszabb állapotban lévőt.*

**SID**: Mit csináltál volna, ha a csoda nem jön át Istentől?

***CHARLES****: Mindig átjön! Kivétel nélkül mindig!*

**SID**: Mindig?

***CHARLES****: Isten soha nem vall kudarcot!*

**SID:** Tudod, hogy néhány afrikai országban, ha ezt kihirdeted és a csoda nem jön át, te halott ember vagy? Ezt ugye tudod?

***CHARLES****: Hogyne tudnám! De tudod, a Biblia szerint, az Istenét ISMERŐ nép felbátorodik, és cselekszik! Én elhiszem azt, amit Isten Igéjében mond, és hogy semmi nem változtathatja azt meg!*

**SID**: Szóval, mi történt a fegyház-foglyokkal?

***CHARLES****: Hoztak egy teljesen süket embert, akit előre löktek oda hozzánk, azt mondtam: oké… Majd hoztak egy olyat, akinek fél oldala le volt bénulva, majd egy másikat is, aki fél-szemére vak volt. Egy másik embernek valami belső problémája volt, amitől bőrkiütése volt. Egyik beteget hozták a másik után. Majd azt mondtam nekik: az alábbi üzenetet hoztam nektek: amit mondok nektek az az igazság, melyet be is tudok bizonyítani! Ha Jézus már nem él, akkor nem képes csodát tenni. De ha Ő él, azt bizonyítani is fogja a csodákkal, melyeket tenni fog! Tehát, ha nem történnek csodák, akkor ne higgyetek nekünk! Ennyire egyszerű. Mindenki figyelt bennünket. Majd az első embernek megérintettem a füleit, annyit mondtam: „Jöjj ki belőle!” Azonnal megnyílt a hallása. Láthattad, hogy felkeltette mindenki érdeklődését, azonnal figyelni kezdtek! Majd a második ember, akinek bénulása volt, rámutattam és azt mondtam: „áll föl!” Úgy felpattant, mintha nyoma sem lett volna a bénulásának. Semmilyen mennydörgés, vagy villámlás nem történt, csak egyszerűen rászállt Isten ereje, és meggyógyult. Ugyanígy a következő, majd az azt követő, majd az azt követő. Amikor az ötödikhez értünk, érezhető volt, hogy megváltozott az egész atmoszféra. Nem lehetett különbséget tenni a bandák között, mert mindnyájan előre rohantak. Majd megkérdeztem, hányan akarják azt a Jézust, aki épp most gyógyította meg ezt az öt embert? Az összes kéz a magasba emelkedett! Teljesen elképedtek a csodákon. Megtértek, adtunk nekik Bibliákat és fantasztikus volt megélni a csodákat velük. Elmondtam nekik, hogy ez a bizonyítéka annak, hogy amit mi mondunk, az az igazság. „Nem azért jöttem Mongóliába, hogy bemutassak nektek egy vallást, hanem azért jöttem, hogy életet hozzak”. Az embereknek erre van szükségük! Hogy Isten élete jöjjön el a mongolokhoz!*